b'\n_START_ARTICLE_\nAbstrakcionizmas\n_START_SECTION_\nIstorija\n_START_PARAGRAPH_\nAbstrakcionizmas atsirado apie 1910 m. beveik kartu Miunchene, Amsterdame ir Maskvoje. Ketvirtajame de\xc5\xa1imtmetyje \xc5\xa1i kryptis paplito Pary\xc5\xbeiuje ir Niujorke, kur, gelb\xc4\x97damiesi nuo fa\xc5\xa1izmo, emigravo daug Europos dailinink\xc5\xb3._NEWLINE_Vienas i\xc5\xa1 Abstrakcionizmo pradinink\xc5\xb3 yra JAV i\xc5\xa1eivis i\xc5\xa1 Rusijos Vasilijus Kandinskis (1866 m.\xe2\x80\x931944 m.). Jis nepritampa nei prie impresionist\xc5\xb3, nei prie P. Sezano, nei prie fovist\xc5\xb3, nei prie ekspresionist\xc5\xb3. 1910 m. pasirod\xc4\x97 jo traktatas \xe2\x80\x9eApie dvasingum\xc4\x85 mene\xe2\x80\x9c. Tai pirmasis bandymas pagr\xc4\xafsti bedaikt\xc4\xaf men\xc4\x85, kurio link abstrakt\xc4\x97jan\xc4\x8diais peiza\xc5\xbeais linksta dailininkas. Tais pa\xc4\x8diais metais V. Kandinskas i\xc5\xa1dr\xc4\xafso eksponuoti savo pirmuosius spalv\xc5\xb3 muzikos bandymus, kurie dav\xc4\x97 prad\xc5\xbei\xc4\x85 tam, kas buvo pavadinta abstrakcionizmu. Jame pabr\xc4\x97\xc5\xbeiamas psichologinis grynos spalvos poveikis (pvz., ry\xc5\xa1ki raudona spalva gali mus veikti kaip trimito garsas).\n_START_SECTION_\nKritika\n_START_PARAGRAPH_\n\xc5\xbdodis \xe2\x80\x9eabstrakcionizmas\xe2\x80\x9c buvo daug kritikuojamas. Si\xc5\xablyta vadinti menu be objekt\xc5\xb3 (non \xe2\x80\x93 objective), menu be fig\xc5\xabr\xc5\xb3 (non \xe2\x80\x93 figurative). Abstrakcionizmo koncepcij\xc4\x85 toliau pl\xc4\x97tojo olandas Pitas Mondrianas (Piet Mondrian), lenkas Kazimiras Malevi\xc4\x8dius, amerikietis D\xc5\xbeeksonas Polokas (Jackson Pollock).'